b"\n_START_ARTICLE_\nEsp\xc3\xa8cie 8472\n_START_PARAGRAPH_\nL'esp\xc3\xa8cie 8472 \xc3\xa9s una esp\xc3\xa8cie fict\xc3\xadcia de l'univers Star Trek, tot i que provenen d'un altre univers.\n_START_SECTION_\nHist\xc3\xb2ria\n_START_PARAGRAPH_\nLa primera trobada amb aquesta esp\xc3\xa8cie es produeix en la data estel\xc2\xb7lar 50948.3, per part dels borg, els quals el van batejar d'aquesta forma. Es presumeix en la s\xc3\xa8rie que els borg la van trobar 5 mesos abans que ho fes la tripulaci\xc3\xb3 de la USS Voyager._NEWLINE_Posteriorment es va determinar que van ser els borg els que van entrar a l'espai d'aquesta esp\xc3\xa8cie amb la intenci\xc3\xb3 d'assimilar-los, no obstant van fracassar estrepitosament en l'intent. Els borg que es van veure desbordats pel contraatac de l'esp\xc3\xa8cie 8472 i van fugir, deixant oberta una singularitat espacial que despr\xc3\xa9s va ser utilitzada per la desconeguda esp\xc3\xa8cie per ingressar al nostre espai._NEWLINE_\xc3\x89s una esp\xc3\xa8cie molt b\xc3\xa8l\xc2\xb7lica, i amb el missatge de: Els \xc3\xa9ssers inferiors han de ser destru\xc3\xafts ataquen a tothom, per aquest motiu la nau USS Voyager, es veu obligada a aliar-se amb els borg per combatre'ls i tornar-los a l'espai d'on provenen._NEWLINE_Una trobada posterior, demostr\xc3\xa0 que no s\xc3\xb3n com els borg, una esp\xc3\xa8cie que nom\xc3\xa9s destrueix, sin\xc3\xb3 que simplement els van atacar perqu\xc3\xa8 els van veure amb els borg, l'esp\xc3\xa8cie que els va atacar i els va treure del seu espai i per llavors estaven enfadats i confusos.\n_START_SECTION_\nHabilitats\n_START_PARAGRAPH_\nEs coneix molt poc d'aquesta esp\xc3\xa8cie a part que s\xc3\xb3n intel\xc2\xb7ligents, tenen una tecnologia molt avan\xc3\xa7ada i un sistema immunitari tan desenvolupat que s\xc3\xb3n immunes a qualsevol agent qu\xc3\xadmic, biol\xc3\xb2gic i tecnol\xc3\xb2gic, a m\xc3\xa9s de tenir un sistema de regeneraci\xc3\xb3 cel\xc2\xb7lular molt r\xc3\xa0pid._NEWLINE_Tenen unes habilitats telep\xc3\xa0tiques molt desenvolupades i es poden comunicar a llargues dist\xc3\xa0ncies (anys llum)._NEWLINE_Poden viure a l'espai._NEWLINE_Com a sistema de defensa i/o atac l'esp\xc3\xa8cie 8472 \xc3\xa9s capa\xc3\xa7 de transmetre malalties mortals a trav\xc3\xa9s de petites ferides._NEWLINE_Gr\xc3\xa0cies a aquestes habilitats, l'esp\xc3\xa8cie 8472 \xc3\xa9s l'\xc3\xbanic enemic natural conegut dels borg."